CELEX: 62004TJ0199
Language: hu
Date: 2011-09-27
Title: A Törvényszék (hetedik tanács) ítélete: 2011. szeptember 27. # Gul Ahmed Textile Mills Ltd kontra Az Európai Unió Tanácsa. # Dömping - Pakisztánból származó pamutféle ágyneműk behozatala - Kár - Okozati összefüggés. # T-199/04. sz. ügy

A Törvényszék (hetedik tanács) 2011. szeptember 27‑i ítélete – Gul Ahmed Textile Mills kontra Tanács
      (T‑199/04. sz. ügy)
      „Dömping – Pakisztánból származó pamutféle ágyneműk behozatala – Kár – Okozati összefüggés”
      1.                     Közös kereskedelempolitika – A dömpingmagatartásokkal szembeni védekezés – Kár – Az okozati összefüggés megállapítása – Az
            intézmények kötelezettségei – A dömpinggel össze nem függő tényezők figyelembevétele – A korábbi dömpingellenes vámok és az
            általános vámok eltörlése az általános preferenciális rendszer keretében – Bennfoglaltság (az Általános Vám– és Kereskedelmi
            Egyezmény VI. cikkének végrehajtásáról szóló megállapodás, „1994. évi dömpingellenes megállapodás”, 3.5. cikk; 384/96 tanácsi
            rendelet, 3. cikk, (6) és (7) bekezdés, valamint az 1225/2009 tanácsi rendelet, 3. cikk, (6) és (7) bekezdés) (vö. 53., 55–61.,
            68–69., 83. pont)
      2.                     Uniós jog – Értelmezés – Módszerek – A Közösség által kötött nemzetközi megállapodások vonatkozásában való értelmezés – A
            384/96 rendelet értelmezése a GATT 1994. évi dömpingellenes megállapodása vonatkozásában (az Általános Vám– és Kereskedelmi
            Egyezmény VI. cikkének végrehajtásáról szóló megállapodás, „1994. évi dömpingellenes megállapodás”; 384/96 tanácsi rendelet)
            (vö. 54. pont)
      3.                     Közös kereskedelempolitika – A dömpingmagatartásokkal szembeni védekezés – Kár – Az okozati összefüggés megállapítása – Az
            intézmények kötelezettségei – A dömpinggel össze nem függő tényezők figyelembevétele – Az átfogó elemzés szükségessége (384/96
            tanácsi rendelet, 3. cikk, (6) és (7) bekezdés, valamint 17. cikk, (3) bekezdés, és 1225/2009 tanácsi rendelet) (vö. 75–81. pont)
      Tárgy
      
         
               A Pakisztánból származó pamutféle ágyneműk behozatalára vonatkozó végleges dömpingellenes vám kivetéséről szóló, 2004. március
                  2‑i 397/2004/EK tanácsi rendelet (HL L 66., 1. o.; magyar nyelvű különkiadás 11. fejezet, 50. kötet, 26. o.) felperesre vonatkozó
                  részének megsemmisítése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék a Gul Ahmed Textile Mills Ltd‑re vonatkozó részében megsemmisíti a Pakisztánból származó pamutféle ágyneműk
                     behozatalára vonatkozó végleges dömpingellenes vám kivetéséről szóló, 2004. március 2‑i 397/2004/EK tanácsi rendeletet.
                  
               
            
         
                  2)
               
               
                  
               
               
                  	Az Európai Unió Tanácsa maga viseli a saját költségeit, valamint a Gul Ahmed Textile Mills részéről felmerült költségeket.
               
            
         
                  3)
               
               
                  
               
               
                  	Az Európai Bizottság maga viseli saját költségeit.